Transkaukasian federaatio
Transkaukasian demokraattinen federatiivinen tasavalta julistautui itsenäiseksi 24. helmikuuta 1918 ja maan johtajaksi valittiin georgialainen menševikki Nikoloz Tškheidze. Georgialaiset olivat muutenkin Transkaukasiassa johtoasemassa, ja kun kansalliset intressit johtivat Georgian itsenäistymiseen 26. toukokuuta 1918, Armenia ja Azerbaidžan päättivät lakkauttaa liittovaltion.
Transkaspia
Transkaspia on vanha 1800-luvulla Venäjällä syntynyt nimitys jota on käytetty Kaspian meren itäpuolella sijainneista alueista. Transkaspia voi viitata joko nykyiseen Turkmenistaniin tai yleisesti Keski-Aasian alueeseen.